b'\n_START_ARTICLE_\nFranz Lederer (jalkapallovalmentaja)\n_START_SECTION_\nUra\n_START_PARAGRAPH_\nLederer edusti omalla pelaajaurallaan SV Mattersburgia, jossa on toiminut sittemmin valmennusteht\xc3\xa4viss\xc3\xa4. H\xc3\xa4nest\xc3\xa4 tuli vuonna 2002 Werner Gregoritschin apuvalmentaja. H\xc3\xa4n oli aiemmin luotsannut SC Wiesenin ja FC Marzin amat\xc3\xb6\xc3\xb6rijoukkueita. Yhdess\xc3\xa4 Gregoritschin kanssa Lederer nosti SV Mattersburgin Bundesliigaan kauden 2002\xe2\x80\x932003 p\xc3\xa4\xc3\xa4tteeksi. _NEWLINE_Marraskuussa 2004 Ledererist\xc3\xa4 tuli SV Mattersburgin p\xc3\xa4\xc3\xa4valmentaja turkkilaisen Muhsin Ertu\xc4\x9fralin saatua potkut teht\xc3\xa4vist\xc3\xa4\xc3\xa4n. H\xc3\xa4nen johdollaan SV Mattersburg sijoittui kaudella 2006\xe2\x80\x932007 liigassa kolmanneksi, mik\xc3\xa4 on joukkueen paras saavutus. Lis\xc3\xa4ksi h\xc3\xa4n luotsasi seuran kahdesti (2006 ja 2007) It\xc3\xa4vallan cupin loppuotteluun. Ledererin pitk\xc3\xa4 ura Mattersburgin per\xc3\xa4simess\xc3\xa4 p\xc3\xa4\xc3\xa4ttyi lopulta kauteen 2012/13, kun joukkue j\xc3\xa4i Bundesliigan viimeiseksi ja putosi sarjasta. Lokakuussa 2013 h\xc3\xa4n palasi j\xc3\xa4lleen seuran valmentajaksi, mutta v\xc3\xa4istyi teht\xc3\xa4vist\xc3\xa4\xc3\xa4n jo saman vuoden joulukuussa.'